CELEX: 62016CN0258
Language: et
Date: 2016-05-09 00:00:00
Title: Kohtuasi C-258/16: Eelotsusetaotlus, mille on esitanud Korkein oikeus (Soome) 9. mail 2016 – Finnair Oyj versus Keskinäinen Vakuutusyhtiö Fennia

18.7.2016   
            
            
               ET
            
            
               Euroopa Liidu Teataja
            
            
               C 260/29
            
         Eelotsusetaotlus, mille on esitanud Korkein oikeus (Soome) 9. mail 2016 – Finnair Oyj versus Keskinäinen Vakuutusyhtiö Fennia
   (Kohtuasi C-258/16)
   (2016/C 260/37)
   Kohtumenetluse keel: soome
   
      Eelotsusetaotluse esitanud kohus
   
   Korkein oikeus
   
      Põhikohtuasja pooled
   
   
      Kaebuse esitaja: Finnair Oyj
   
      Vastustaja: Keskinäinen Vakuutusyhtiö Fennia
   
      Eelotsuse küsimused
   
   
               1.
            
            
               Kas Montréali konventsiooni artikli 31 lõiget 4 tuleb tõlgendada nii, et hagi esitamise õiguse säilitamiseks peab kaebus lisaks sellele, et see peab olema esitatud tähtaegselt, olema selle aja jooksul selle artikli lõikes 3 ette nähtud viisil kirjalikult koostatud?
            
         
               2.
            
            
               Kui hagi esitamise õiguse säilitamise eelduseks on ette nähtud tähtaja jooksul esitatud kirjalikus vormis esitatud kaebus, siis kas Montréali konventsiooni artikli 31 lõiget 3 tuleb tõlgendada nii, et kirjaliku vormi nõude saab täita elektroonilisel teel ja ka vedaja elektroonilisse teabesüsteemi tehtava kandega teatavaks tehtud kahju kohta?
            
         
               3.
            
            
               Kas Montréali konventsioon välistab tõlgenduse, mille kohaselt kirjaliku vormi nõue loetakse täidetuks siis, kui vedaja esindaja lennureisija teadmisel vormistab kahjuteatise/kaebuse kirjalikult kas paberkandjal või elektrooniliselt vedaja teabesüsteemis?
            
         
               4.
            
            
               Kas Montréali konventsiooni artiklist 31 tuleneb kaebusele muid sisulisi nõudeid, kui see et, vedajale tuleb tekkinud kahju teatavaks teha.